CELEX: 62022TN0017
Language: fi
Date: 2022-01-08 00:00:00
Title: Asia T-17/22: Kanne 8.1.2022 – Tóth v. komissio

21.2.2022   
            
            
               FI
            
            
               Euroopan unionin virallinen lehti
            
            
               C 84/53
            
         
      Kanne 8.1.2022 – Tóth v. komissio
      (Asia T-17/22)
      (2022/C 84/74)
      Oikeudenkäyntikieli: unkari
      
         Asianosaiset
      
      
         Kantaja: Bertalan Tóth (Pécs, Unkari (edustajat: asianajajat Á. Baratta ja B. Czudar)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Euroopan petostentorjuntaviraston (OLAF) päätöksen evätä oikeus tutustua ”Rapport final de l’Office européen de lutte antifraude (OLAF) OF/2015/0034/B4 relatif aux activités d’éclairage public de Élios Innovatív Zrt.” -nimiseen asiakirjaan jättämällä asetuksen N:o 1049/2001 (1) 8 artiklan 1 kohdassa tarkoitetussa määräajassa vastaamatta valittajan esittämään pyyntöön saada tutustua siihen
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, jonka mukaan asiassa on laiminlyöty perusteluvelvollisuutta
                  
                              —
                           
                           
                              OLAF on laiminlyönyt perusteluvelvollisuutensa epäämällä lainvastaisesti perusteita esittämättä oikeuden saada tutustua ”Rapport final de l’Office européen de lutte antifraude (OLAF) OF/2015/0034/B4 relatif aux activités d’éclairage public de Élios Innovatív Zrt.” -nimiseen asiakirjaan.
                           
                        
            
                  2.
               
               
                  Toinen kanneperuste, jonka mukaan pyynnön epäävä päätös on lainvastainen
                  
                              —
                           
                           
                              OLAF on evännyt tutustumisoikeuden tukeutumatta yhteenkään niistä asetuksen N:o 1049/2001 4 artiklassa säädetyistä poikkeuksista, jotka oikeuttavat epäämään oikeuden tutusta asiakirjoihin.
                           
                        
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).